บาทเปิด 32.61 บาทต่อดอลลาร์ แข็งค่า
เงินบาทเปิดตลาด 32.61 บาทต่อดอลลาร์ แข็งค่าตามภูมิภาคหลังดอลล์อ่อน รอดูตัวเลขส่งออกไทย มองกรอบวันนี้ 32.55-32.70
21 ธ.ค. 2561

เงินบาทเปิดตลาด 32.61 บาทต่อดอลลาร์ แข็งค่าตามภูมิภาคหลังดอลล์อ่อน รอดูตัวเลขส่งออกไทย มองกรอบวันนี้ 32.55-32.70
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.61 บาท/ดอลลาร์ แข็งค่าต่อเนื่องจากปิดตลาดเย็นวานนี้ที่ 32.69 บาท/ดอลลาร์ เคลื่อนไหวในทิศทางเดียวกับภูมิภาคหลังมีแรงเทขายดอลลาร์ในตลาดโลกเนื่องจากความกังวลเกี่ยวกับปัญหาการเมืองภายในของสหรัฐที่อาจส่งผลให้หน่วยงานบางแห่งจะถูก Shut down "บาทแข็งค่าต่อเนื่องตามภูมิภาค เนื่องจากยังคงมีแรงเทขายดอลลาร์ออกมา โดยนักลงทุนกังวลเรื่อง Shut down" นักบริหารเงิน กล่าว
ส่วนปัจจัยในประเทศวันนี้กระทรวงพาณิชย์จะประกาศตัวเลขการส่งออกและนำเข้าในเดือน พ.ย.61
นักบริหารเงินคาดวันนี้เงินบาทจะเคลื่อนไหวในกรอบ 32.55-32.70 บาท/ดอลลาร์